Երկրորդ շարքի 1000 եւ 5000 դրամ անվանական արժեքներով թղթադրամները վերատպագրվել են նույն դիզայնով, սակայն կատարվել են մի քանի փոփոխություններ՝ փոխվել են թողարկման տարեթիվը, սերիայի տառը եւ ֆինանսների նախարարի ստորագրությունը։ Բացի այդ 1000 դրամանոցի վրա թաքնված պատկերում գտնվող կամարը տպագրվել է գունավոր, իսկ 5000 դրամանոցի վրա ոսկեգույն գրքի փոխարեն կիրառվել է կինեգրամա՝ կամարի տեսքով, որի կեղծիքներ մինչ օրս չեն հայտնաբերվել։